மின்னல்வெட்டுகளும் இல்லாமல் உருவாக்கபட்ட சில பாடல்கள் சினிமா ரசிகனின் மனதில் என்றும் இருந்து கொண்டேயிருக்கிறது அப் பாடலை ரேடியோவில் கேட்கும்போது கூட பார்வையாளன் மனதில் படத்தின் காட்சிகள் தானே நிழலாடத்துவங்குகின்றன அப்படியான பாடல்களில் ஒன்று தான் சொன்னது நீதானா ஸ்ரீதரின் இயக்கதில் வெளியான நெஞ்சில் ஒர் ஆலயம் திரைப்படத்தில் இடம் பெற்றுள்ள இப் பாடலுக்கு இசையமைத்தவர் விஸ்வநாதன் ராமமூர்த்தி பாடலை எழுதியவர் கண்ணதாசன் பாடியிருப்பவர் பி சுசிலா இந்தக் கூட்டணியில் உருவான பல பாடல்கள் வெற்றிகரமானவை பாடல்களை படமாக்குவதில் ஸ்ரீதரின் பாணி தனித்துவமானது அவர் எடுத்த ஒரு பாடல்காட்சி கூட சோடைபோனதேயில்லை மேற்கத்திய இசை மற்றும் நடனங்களில் ஆர்வம் கொண்டிருந்த ஸ்ரீதர் அதை தமிழ் சினிமாவிற்கு ஏற்ப உருமாற்றித் தந்திருக்கிறார் துரித இசையும் நடனமும் அவரது விருப்பங்கள் விஸ்வநாதன் வேலை வேண்டும் என்ற காதலிக்க நேரமில்லை படத்தின் பாடலை பாருங்கள் அதில் மேற்கத்திய நடனமும் இசையும் அழகாக ஒன்று கலந்திருக்கின்றன துரித நடனத்தை விருப்பமாக கொண்ட ஸ்ரீதர் தான் சொன்னது நீதானா போன்ற அமைதியான பாடலை எந்த நடன அசைவுமின்றி நாலுக்கு எட்டு அளவுள்ள மருத்துவமனையின் அறைக்குள்ளாகவே எடுத்திருக்கிறார் ஒரு பாடல்காட்சி முழுவதும் பாடலின் கதாநாயகனும் நாயகியும் ஒரே இடத்தில் அமர்ந்திருப்பது இதுவே முதன்முறை வின்சென்டின் கேமிரா தான் சுழல்கிறது நெருங்கிச் செல்கிறது விலகி நின்று துக்கத்தையும் விம்மலையும் அடையாளம் காட்டுகிறது இப்பாடலின் உண்மையான நாயகன் கேமிராவே அது தான் பாடலின் ஆதார உணர்ச்சியை வெளிப்படுத்தும் கருவியாக உள்ளது பாடலின் வரிகளுக்கு ஏற்ப கேமிராவின் கோணங்கள் மாறுபடுகின்றன கேமிரா நகர்வதற்குக் கூட போதுமான இடமில்லாத அவ்வளவு சிறிய அறையில் எத்தனை ஷாட்டுகள் எடுத்திருக்கிறார்கள் என்பது வியப்பாக இருக்கிறது வின்சென்ட் மாஸ்டரது சாதனையது ஒருவேளை தான் இறந்து போய்விட்டால் மறுமணம் செய்து கொள் என்று சொன்ன கணவனைப் பார்த்து பாடும் இந்த பாடலின் வரிகள் கதாபாத்திரத்தின் மனப்போராட்டத்தை துல்லியமாக வெளிப்படுத்துகின்றன பாடலைப் பாடும் சுசிலா உள்ளார்ந்த வேதனையை தனது குரலில் அழகாக வெளிப்படுத்துகிறார் தேவிகாவும் முத்துராமனும் நடிகர்கள் என்பது மறந்து போய் யதார்த்தமான இருவரைபோலிருக்கிறார்கள் ஒரே குறை தேவிகாவின் ஒப்பனை அது கூட படத்தின் முந்திய காட்சியில் நியாயப்படுத்தபடுகிறது கேமிராவின் நகர்வுகளால் மட்டுமே பாடலின் ஜீவனைக் கொண்டுவந்துவிட முடியும் என்பதற்கு இப்பாடலே ஒரு முன்னுதாரணம் எத்தனை மாறுபட்ட கோணங்கள் கேமிரா உயர்ந்து மேல்நின்று பார்க்கிறது கட்டிலுக்கு அடியில் பயணிக்கிறது குறுக்கு கம்பிகளின் வழியே பாடும் தேவிகாவை நோக்குகிறது திறந்து கிடந்த ஜன்னலுக்கு வெளியே நின்று பார்க்கிறது கண்ணாடியில் தோன்றும் பிம்பத்தைக் காட்டி கடந்து போகிறது துயரமிக்க தேவிகாவின் முகத்திற்கு மிக அண்மைக்கு போகிறது கட்டிலின் மீது அமர்ந்துள்ள முத்துராமனின் நோயுற்ற நிலையைச் சொல்வது போல மெதுவாக அவரை நோக்கித் தளர்வாக நகர்கிறது படத்தொகுப்பும் கேமிராகோணங்களுமே பாடலைக் கச்சிதமாக்கியிருக்கின்றன ஏவின்சென்ட் தமிழ்சினிமாவின் சாதனை ஒளிப்பதிவாளர் அவரும் ஸ்ரீதரும் இணைந்து பணியாற்றி படங்கள் சிறப்பானவை வின்சென்ட் துலாபாரம் என்ற திரைப்படத்தை இயக்கினார் அப் படம் தேசிய விருது பெற்றது மலையாள சினிமாவில் வின்சென்ட் புகழ்பெற்றஇயக்குனராகவும் ஒளிப்பதிவாளராகவும் இருந்தவர் இப்பாடல் அவரது ஒளிப்பதிவின் ஒப்பில்லாத சாதனை படப்பிடிப்பு அரங்கில் தான் பாடல் படமாக்கப்பட்டிருக்கிறது ஒளி பாடலின் ஆதார உணர்ச்சியை எடுத்துக்காட்டுவது போல சற்று கலக்கமாகவும் சில நேரங்களில் தெளிவாகவும் மாறிமாறி பிரதிபலிக்கிறது எந்தத் தொழில்நுட்ப வசதிகளும் இன்றி மிக குறைவான பட்ஜெட்டில் உருவாக்கப்பட்ட பாடலது பாடலின் வரிகளும் படமாக்கபட்ட முறையும் அதைத் தமிழ் சினிமாவின் என்றும் மறக்கமுடியாத பாடலாக்கியிருக்கிறது சினிமா என்றாலே பக்கம் பக்கமான முழுநீள வசனங்கள் என்று இருந்த நிலையை மாற்றி அதை காட்சிவடிவமாக்கியவர் ஸ்ரீதர் இயக்குனருக்கான படம் ஒடத்துவங்கியது அவரால் தான் பாடல் காட்சி என்பது கதைக்குள் பொருந்தி வரவேண்டும் பாடல் வரிகள் கதாபாத்திரத்தின் மனநிலையை வெளிப்படுத்த வேண்டும் அந்த மனநிலையை அடையாளம் காட்டும்படியான இசையமைப்பும் பாடும் குரலும் வேண்டும் அது தான் பாடலை உருவாக்குவதில் முக்கியம் பத்து கோடி செலவழித்து ஒரு பாடலை எடுத்தாலும் இது போன்ற எளிமையும் உணர்ச்சிகரமும் இல்லாத காரணத்தால் அது தூர எறியப்பட்டுவிடும் என்பதே உண்மை.